Vilkavišķu Krusta katoļu baznīca

Vilkavišķu Svētā Krusta baznīca (lietuviešu: Vilkaviškio Šv. Kryžiaus bažnyčia) ir 19. gadsimta beigās uzbūvēts Romas katoļu dievnams, kas atrodas Lietuvas dienvidrietumos, Marijampoles apriņķa Vilkavišķu pilsētā. Baznīca 1894. gadā tika uzcelta kā pareizticīgo draudzes baznīca, par ko liecina tās neobizantiskā arhitektūra. Pēc Pirmā pasaules kara pareizticīgo draudze iznīka, tāpēc 1922. gadā to piešķīra Romas katoļiem. Otrā pasaules kara laikā tika nopostīta Vilkavišķu katedrāle un vēlāk Lietuvas PSR varas iestādes to nojauca. Svētā Krusta baznīca palika vienīgā baznīca pilsētā un uz to tika pārnestas katedrāles relikvijas. Ārējās saites Vikikrātuvē par šo tēmu ir pieejami multivides faili. Skatīt: Vilkavišķu Krusta katoļu baznīca.